Skandica ry 9. pöytäkirja

Hallituksen kokous 9/2016

Ke 4.5. klo 17

@Pj:n residenssi

**Paikalla:** Mikaela Pesonen (pj), Katri Palonen (sihteeri), Veijo Vaakanainen, Mia Peltoniemi, Mino Mali

**Hallituksen ulkopuoliset jäsenet:** Matias Larsson

**1. Kokouksen avaaminen**

Puheenjohtaja avaa kokouksen klo 17.03.

**2. Laillisuus ja päätösvaltaisuus**

Olemme laillisia ja päätösvaltaisia.

**3. Esityslistan hyväksyminen**

* Hyväksytään esityslista seuraavin lisäyksin:   
  6a: Laitosfoorumi 25.4.
* 8: Vuoden opettaja
* 12: FM Veijo Vaakanaisen ero hallituksesta

**4. Edelliset pöytäkirjat**

Hyväksymme pöytäkirjan 8/16.

**5. Posti**

Postissa tullut Suomen Punaisen Ristin lehti Avun maailma 2/2016.

**6. Ilmoitusasiat**

**a. Laitosfoorumi 25.4.**

* Laitosfoorumiin osallistui Veijo.
* Tilaisuudessa käytiin läpi laitoksen uudet opetussuunnitelmat.
* Pohdittiin, mitä haasteita Kieli- ja käännöstieteen laitoksella on, ja miten niistä selvitään?
* Ehdotettiin myös erillisiä maisteriohjelmia.

**b. Lipun vihkiminen 25.4.**

* Tilaisuus oli hieno ja siihen osallistui 15 henkilöä.
* Yksi naulaajista oli professorimme Camilla Wide.
* Nyt Skandicalla on virallisesti oma kaunis lippu!

**c. Lärarmöte 27.4.**

* Paikalla oli tiedekunnan viestintäsuunnittelija.
* Pikkuhiljaa luovutaan sähköpostilistoista, ja aletaan käyttämään intranetiä. Tämä sai tyrmäävän vastaanoton, sillä sähköposti koetaan toimivammaksi vaihtoehdoksi.
* Päätettiin myös miten kurssit jaetaan opettajien kesken, jos Eva ei saa jatkaa tämän vuoden jälkeen.

**d. Ompeluilta 28.4.**

Ompelimme haalarimerkkejä yhdessä Germanican kanssa. Paikalla oli noin 12 henkilöä, joista suurin osa oli skandeja. Tapahtuma oli onnistunut.

**e. Vappuaatto 30.4.**

Tarjosimme munkkeja ja boolia. Paikalla oli paljon väkeä ja oli hyvä tunnelma. Olimme ensimmäistä kertaa mukana lippukulkueessa uuden lipun kanssa, mikä sujui hyvin!

**f. Vappupäivä 1.5.**

Piknikille osallistui 16 skandia. Sää oli hyvä ja taustalla livemusiikkia! Porukka oli väsynyttä edellisestä päivästä, mutta piknik sujui silti ongelmitta.

**g. Lenkkikerho 2.5.**

Kevään viimeiselle lenkille osallistui viisi skandia. Lenkkikerho palaa taas syksyllä!

**h. Suunnittelupalaveri oppiaineen johdantokurssista 3.5.**

* Paikalla olivat Mia, Jutta, Ossi ja Katri.
* Yhteinen johdantokurssi toteutetaan jatkossa kahtena intensiivipäivänä, ei kokonaisen periodin kestävänä kurssina.
* Oppiaineelle tulee uusi johdantokurssi, joka kestää koko ensimmäisen vuoden. Tapaamisia ei ole joka viikko, vaan ainoastaan tarvittaessa.
* Skandica tekee yhteistyötä oppiaineen kanssa kurssin suunnittelussa ja toteutuksessa.
* Kurssilaiset saavat passin, johon keräävät osallistumismerkintöjä. Osa tapahtumista on pakollisia, osa vapaaehtoisia.

**7. Talous**

* Korvataan Mialle vapputarjoiluista 1,99€.
* Korvataan Jutalle myyjäisistä 2,84€, 2,4€ ja 2,95€.

**8. Vuoden opettaja**

* Ehdotamme Kaj Borgia vuoden opettajaksi. Tehdään Driveen dokumentti, jota muokataan yhdessä. Ehdotus pitää jättää viimeistään 15.5.
* Esittäjiksi Skandica ry ja professorit Camilla Wide ja Sinikka Lahtinen.

**9. Kieli- ja käännöstieteiden laitoksen tila-asiat**

Skandican kaappitilan tarve on ilmoitettu. Kaapin tavarat tulee pakata puhdistukseen 27.5. mennessä.

**10. Skandican nettisivut**

* Nettisivut tulisivat maksamaan 50-100 vuodessa. Esim. UTUshopista ostettuna webhotel maksaa 62€/vuosi, joka on kohtuullisen hintainen.
* Päätämme ostaa webhotelin UTUshopista, jonka jälkeen voimme alkaa tehdä uusia sivuja.

**11. Tulevat tapahtumat**

**a. Hallituksen virkistäytyminen 16.5.**

Mia on varannut pöydän Pub Niskasta. Virkistäytyminen alkaa klo 18.

**b. Pääsykoekahvit 17.5.**

Skandican lisäksi pääsykoekahveihin osallistuu yhdeksän ainejärjestöä. Skandicalta osallistuu Mino ja Mikaela. Jokainen järjestö tuo omat kahvit ja maidot sekä karkkeja.

**c. Ravintolapäivä 21.5.**

Osallistumme ravintolapäivään. Paikalla ainakin Mikaela. Myydään skandinaavisia herkkuja! Suunnitellaan tätä lisää Facebookissa.

**d. Kesätapaaminen**

* Skandican kesätapaaminen on perinteisesti toisen kesätenttipäivän jälkeen jossakin jokilaivoista. Tänä vuonna kesätentti on 12.8.
* Tapaamme 12.8. klo 18 Aussie Barissa. Mia varaa pöydän n. 15 henkilölle.

**e. Kieku**

Kielikuukauden päivämääriä on varmistunut:

* Peli-ilta 6.9.
* Kielympialaiset 13.9.
* Vko 39 alkuviikosta vierailijaluento. Mukana ainakin SUKOL ry. Myös ainakin SKTL:a kysytään mukaan
* Sitsit (T-Talolla) & bileet (showroomissa) 6.10.
* Uusi tapahtuma: hengailua Kaffilassa
* Pienten kielten kastajaiset 22.9.

**f. Nordistipäivät Jyväskylässä syksyllä**

Mia laittaa Jyväskylään sähköpostia syksyn Nordistipäivien aikataulusta.

**12. Yhteenveto syksyn ohjelmasta ja projekteista**

* Orientaatioviikot:
  + 18.8. klo 18 Sivuaineilta kampuskappelissa
  + 22.8. klo 18 Grilli-ilta Ruissalossa
  + 23.8. oppiaineen ensimmäinen tapaaminen, myös Skandica osallistuu
  + 25.8. klo 18 Peli-ilta kampuskappelissa
  + 1.9. klo 18 Uusien ilta
* Kanelbullens dag 4.10. kampuskappelilla
* Svenska dagen & Svenska veckan: myyjäiset tälle viikolle, mahdollisesti 1.11. Peli-ilta Östsvean kanssa 2.11.
* Projektit ja tapahtumat syksyllä:
* Alumnitoiminnan kehittäminen
* Valtakunnallinen yhteistyö
* Sponsoritoiminnan aloitus
* Nettisivujen valmistuminen
* Sopo- ja kopotoiminnan kehittäminen
* Syksyn bileet Lynissä
* Haalarimerkkien myynti Facebookissa

**13. FM Veijo Vaakanaisen eroa hallituksesta**

FM Veijo Vaakanainen on pyytänyt eroa hallituksesta, sillä hän valmistui tänään. Hyväksymme eron raskain sydämin.

**14. Meta**

* Päätämme vaihtaa salasanoja.
* Vastasimme TYYn lainatavarakyselyyn.
* Päätämme antaa myös Jutta Mannoselle tapahtumavastaavan tittelin.

**15. Kokouksen päättäminen**

Puheenjohtaja päättää kokouksen klo 19.33

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Puheenjohtaja Sihteeri